Publication: Magyar Közlöny
Issue: MK-2000-128 (Year: 2000, Number: 128)
Era: 1990-2004
Section: 1997. évi LXXXI. törvény (a továbbiakban: Tny.) 22. §-a
Paragraph Index: 824

(2) A Tny. 38. §-ának (2) bekezdése a következő rendelkezéssel egészül ki: „A tartozás összegét és azt az időtartamot, amelyre a tartozás vonatkozik, az illetékes állami adóhatóság igazolja, ennek hiányában a társas vállalkozás, illetőleg az egyéni vállalkozó igazolása, nyilatkozata az irányadó. Amennyiben az állami adóhatóság vagy a társas vállalkozás, illetőleg az egyéni vállalkozó nem közli azt az időtartamot, amelyre a tartozás vonatkozik, akkor szolgálati időként a biztosítási jogviszony időtartamából annyi naptári nap nem vehető figyelembe, ahányszor a tartozás megfelel a nyugdíj megállapításának kezdő napját megelőző hónapban érvényes minimálbér harmincad része után számított nyugdíjbiztosítási és nyugdíjjárulék összegének. Ha az igény elbírálása után megállapításra kerül, hogy a társas vállalkozás vagy az egyéni vállalkozó igazolása, nyilatkozata nem felelt meg a tényeknek és ez által a nyugdíj magasabb mértékben (összegben) került megállapításra, akkor a 84—86. §-ok rendelkezései alapján az érintett köteles a jogalap nélkül megállapított és folyósított ellátás visszafizetésére, illetőleg megtérítésére.”

Source: https://magyarkozlony.hu/hivatalos-lapok/01c7eee9f5037b77190ac6e218267943678af71e/dokumentumok/bf2a010248f1ebdd06ba8e40f0a83af17d3facf3/letoltes